மார்ச்சு 2

## நிகழ்வுகள்
* 986 &ndash; பிரான்சின் மன்னராக ஐந்தாம் லூயி முடிசூடினார்.
*1127 &ndash; பிளாண்டர்சு ஆட்சியாளர் முதலாம் சார்லசு கொல்லப்பட்டார்.
*1498 &ndash; வாஸ்கோ ட காமா மொசாம்பிக் தீவை வந்தடைந்தார்.
*1657 &ndash; தோக்கியோ நகரில் ஏடோ என்ற இடத்தில் இடம்பெற்ற தீ விபத்தில் மூன்று நாட்களில் 10,000 இற்கும் அதிகமானோர் உயிரிழந்தனர்.
*1797 &ndash; இங்கிலாந்து வங்கி முதலாவது ஒரு-பவுண்டு, இரண்டு-பவுண்டு வங்கித்தாள்களை வெளியிட்டது.
*1807 &ndash; அமெரிக்க சட்டமன்றம் புதிய அடிமைகளை நாட்டுக்குள் கொண்டுவருவதற்கு தடை விதித்தது.
*1815 &ndash; கண்டி ஒப்பந்தம் என வழங்கப்படும் ஒப்பந்தத்தின் மூலம் கண்டி இராச்சியம் பிரித்தானியருக்குக் கொடுக்கப்பட்டதை அடுத்து இலங்கை முழுவதும் பிரித்தானியரின் கட்டுப்பாட்டுக்குள் வந்தது. சிறை பிடிக்கப்பட்ட விக்கிரம ராசசிங்கன் என்ற கண்ணுச்சாமி தென்னிந்தியாவில் உள்ள வேலூர்க் கோட்டைக்கு அனுப்பப்பட்டார்.
*1823 &ndash; தமிழ் நாடு, திருப்பெரும்புதூரில் நிலநடுக்கம் ஏற்பட்டது.
*1825 &ndash; கடைசிக் கரிபியன் கடல் கொள்ளையர்கள் கைது செய்யப்பட்டனர்.
*1836 &ndash; டெக்சாஸ் குடியரசு மெக்சிக்கோவிடம் இருந்து விடுதலையை அறிவித்தது.
*1855 &ndash; இரண்டாம் அலெக்சாண்டர் உருசியாவின் பேரரசராக (சார்) முடி சூடினார்.
*1859 &ndash; இரண்டு நாள் அடிமை விற்பனை ஐக்கிய அமெரிக்காவில் ஆரம்பமானது.
*1882 &ndash; விக்டோரியா மகாராணி வின்ட்சர் நகரில் படுகொலை முயற்சி ஒன்றில் இருந்து தப்பினார்.
*1896 &ndash; எதியோப்பியா ஆட்வா என்ற இடத்தில் வைத்து இத்தாலியைத் தோற்கடித்தது. ஓர் ஆபிரிக்க நாடொன்றினால் குடியேற்ற நாடொன்றின் படைகள் தோற்கடிக்கப்பட்டது இதுவே முதல் முறையாகும்.
*1903 &ndash; பெண்களுக்கு மட்டுமான முதலாவது உணவு விடுதி, மார்த்தா வாசிங்டன் ஓட்டல், நியூயார்க் நகரில் திறக்கப்பட்டது.
*1917 &ndash; புவேர்ட்டோ ரிக்கோ மக்களுக்கு ஐக்கிய அமெரிக்கக் குடியுரிமை வழங்கப்பட்டது.
*1919 &ndash; முதலாவது பொதுவுடைமை அனைத்துலகம் மாஸ்கோவில் நடைபெற்றது.
*1930 &ndash; மகாத்மா காந்தி உப்புச் சத்தியாகிரகம் ஆரம்பிப்பதற்காக அகமதாபாத்திலிருந்து குஜராத் கடலோரத்தில் இருந்த தண்டி நோக்கி 240 மைல் நடைப் பயணத்தை துவக்கினார்.
*1935 &ndash; சியாம் மன்னர் பிரஜாதிபோக் (ஏழாவது ராமா) முடி துறந்ததையடுத்து அவரது 9-வயது மருமகன் ஆனந்த மகிதோல் (எட்டாவது ராமா) மன்னரானார்.
*1939 &ndash; கர்தினால் இயூசினோ பசெலி பன்னிரண்டாம் பயசு என்ற பெயரில் திருத்தந்தையாகத் தேர்ந்தெடுக்கப்பட்டார்.
*1941 &ndash; இரண்டாம் உலகப் போர்: முதலாவது செருமனியப் படைகள் பல்கேரியாவினுள் நுழைந்தன.
*1943 &ndash; இரண்டாம் உலகப் போர்: பிஸ்மார்க் கடல் சமரின் போது அமெரிக்க மற்றும் ஆத்திரேலியப் படைகள் சப்பானியக் கப்பல்களை தாக்கி மூழ்கடித்தன.
*1946 &ndash; ஹோ சி மின் வட வியட்நாமின் அரசுத்தலைவராகத் தேர்ந்தெடுக்கப்பட்டார்.
*1955 &ndash; கம்போடியா மன்னர் நொரடோம் சீயனூக் பதவி விலகினார். அவரின் தந்தை நொரடோம் சுராமரித் கம்போடிய மன்னராக முடி சூடினார்.
*1956 &ndash; மொரோக்கோ பிரான்சிடம் இருந்து விடுதலை பெற்றது.
*1958 &ndash; தி.மு.க. இந்திய மாநிலக் கட்சியாக அங்கீகரிக்கப்பட்டது.
*1962 &ndash; பர்மாவில் இராணுவத் தளபதி நெ வின் இராணுவப் புரட்சி மூலம் ஆட்சியைக் கைப்பற்றினார்.
*1969 &ndash; பிரான்சின் துலூஸ் நகரில் ஆங்கிலேய-பிரெஞ்சு கான்கோர்டு விமானம் தனது முதலாவது சோதனைப் பறப்பில் ஈடுபட்டது.
*1970 &ndash; ரொடீசியா பிரித்தானியாவிடம் இருந்த பிணைப்பைத் துண்டித்து தன்னைக் குடியரசாக அறிவித்தது.
*1972 &ndash; நாசாவின் பயனியர் 10 விண்கலம் வெளிக் கோள்களை ஆராய்வதற்காக புளோரிடாவில் இருந்து ஏவப்பட்டது.
*1978 &ndash; செக் விண்வெளி வீரர் விளாதிமிர் ரெமேக் விண்வெளிக்குச் சென்ற முதலாவது உருசியர் அல்லது அமெரிக்கர் அல்லாத விண்வெளி வீரர் என்ற பெயரைப் பெற்றார்.
*1989 &ndash; அனைத்து குளோரோபுளோரோகார்பன்களின் (CFC) தயாரிப்பையும் இந்நூற்றாண்டுக்குள் தடை விதிக்க 12 ஐரோப்பிய சமூக நாஅடுகள் உடன்பாட்டுக்கு வந்தன.
*1990 &ndash; ஆபிரிக்க தேசிய காங்கிரஸ் கட்சியின் பிரதித் தலைவராக நெல்சன் மண்டேலா தெரிவு செய்யப்பட்டார்.
*1991 &ndash; இலங்கையின் பாதுகாப்பு அமைச்சர் ரஞ்சன் விஜேரத்ன தொலைவில் இருந்து இயக்க்கப்பட்ட தானுந்துக் குண்டு ஒன்றின் மூலம் கொலை செய்யப்பட்டார்.
*1992 &ndash; திரான்சுனிஸ்திரியா போர் ஆரம்பமானது.
*1992 &ndash; ஆர்மீனியா, அசர்பைஜான், கசக்கஸ்தான், கிர்கிசுத்தான், மல்தோவா, சான் மரீனோ, தஜிகிஸ்தான், துருக்மெனிஸ்தான், உசுபெக்கிசுத்தான் ஆகிய நாடுகள் ஐநாவில் இணைந்தன.
*1995 &ndash; யாகூ! நிறுவனமயப்படுத்தப்பட்டது.
*1998 &ndash; வியாழனின் சந்திரனான ஐரோப்பாவில் அடர்ந்த பனிக்கட்டியின் கீழ் திரவநிலையில் கடல் இருப்பதாக கலிலியோ விண்கலம் தகவல் அனுப்பியது.
*2002 &ndash; ஆப்கானித்தான் மீதான அமெரிக்க முற்றுகை: அனகோண்டா நடவடிக்கை ஆரம்பமானது. மார்ச் 19 இல் முடிவடைந்த இந்நடவடிக்கையில் 500 தாலிபான்களும் அல் காயிதா போராளிகளும், 11 மேற்கத்தையப் படையினரும் கொல்லப்பட்டனர்.
*2017 &ndash; மாசுக்கோவியம், தென்னிசீன், ஒகனிசோன் ஆகிய தனிமங்கள் அதிகாரபூர்வமாக தனிம அட்டவணையில் சேர்க்கப்பட்டன.

## பிறப்புகள்

* 480 &ndash; நூர்சியாவின் பெனடிக்ட், இத்தாலியக் கிறித்தவப் புனிதர் (இ. 543)
*1810 &ndash; பதின்மூன்றாம் லியோ (திருத்தந்தை) (இ. 1903)
*1824 &ndash; பெட்ரிக் சிமேத்தானா, செக் நாட்டு இசையமைப்பாளர், இசைக்கலைஞர் (இ. 1884)
*1876 &ndash; பன்னிரண்டாம் பயஸ் (திருத்தந்தை) (இ. 1958)
*1896 &ndash; ரா. பி. சேதுப்பிள்ளை, தமிழறிஞர் (இ. 1961)
*1917 &ndash; லாரி பேக்கர், இந்தியக் கட்டடக் கலைஞர் (இ. 2007)
*1918 &ndash; ரஞ்சன், தமிழகத் திரைப்பட நடிகர் (இ. 1983)
*1920 &ndash; கே. கணேஷ், இலங்கை மலையக எழுத்தாளர் (இ. 2004)
*1923 &ndash; சுந்தரிபாய், தமிழக நகைச்சுவை நடிகை
*1926 &ndash; முரே ரோத்பார்ட், அமெரிக்கப் பொருளியலாளர், வரலாற்றாளர் (இ. 1995)
*1931 &ndash; மிக்கைல் கொர்பச்சோவ், சோவியத் ஒன்றியத்தின் 8-ஆவது அரசுத்தலைவர், அமைதிக்கான நோபல் பரிசு பெற்றவர் (இ. 2022)
*1931 &ndash; அழகிரி விசுவநாதன், தமிழக எழுத்தாளர்
*1935 &ndash; குன்னக்குடி வைத்தியநாதன், வயலின் இசைக்கலைஞர் (இ. 2008)
*1940 &ndash; மம்நூன் ஹுசைன், பாக்கித்தானின் 12வது அரசுத்தலைவர்
*1948 &ndash; ஆந்திரேய் இலிந்தே, உருசிய-அமெரிக்க இயற்பியலாளர்
*1949 &ndash; தினேஷ் குணவர்தன, இலங்கை அரசியல்வாதி
*1963 &ndash; வித்தியாசாகர், இந்தியத் திரைப்பட இசையமைப்பாளர்
*1968 &ndash; டேனியல் கிரெய்க், அமெரிக்க நடிகர்
*1972 &ndash; சுபாஸ்கரன் அல்லிராஜா, இலங்கை-இங்கிலாந்து தொழிலதிபர்
*1980 &ndash; ரிபெல் வில்சன், ஆத்திரேலிய நடிகை
*1981 &ndash; தர்சன் தர்மராஜ், இலங்கைத் திரைப்பட, நாடக நடிகர் (இ. 2022)
*1983 &ndash; ரவி கிருஷ்ணா, தென்னிந்தியத் திரைப்பட நடிகர்
*1989 &ndash; நத்தலி இமானுவேல், ஆங்கிலேய நடிகை
*1990 &ndash; டைகர் ஷெராப், இந்தியத் திரைப்பட நடிகர்.

## இறப்புகள்
* 274 &ndash; மானி, பாரசீக இறைவாக்கினர் (பி. 216)
*1835 &ndash; இரண்டாம் பிரான்சிசு, புனித உரோமைப் பேரரசர் (பி. 1768)
*1840 &ndash; ஹென்ரிச் ஒல்பெர்ஸ், செருமானிய மருத்துவர், வானியலாளர் (பி. 1758)
*1920 &ndash; தோட்டக்காடு ராமகிருஷ்ண பிள்ளை, தமிழக எழுத்தாளர் (பி. 1854)
*1930 &ndash; டி. எச். லாரன்ஸ், ஆங்கிலேய புதின எழுத்தாளர், கவிஞர் (இ. 1885)
*1939 &ndash; ஹாவர்ட் கார்ட்டர், ஆங்கிலேய தொல்லியலாளர், வரலாற்றாளர் (பி. 1874)
*1949 &ndash; சரோஜினி நாயுடு, இந்தியாவின் முதல் பெண் ஆளுநர்,  இந்தியக் கவிஞர், செயற்பாட்டாளர் (பி. 1879)
*1991 &ndash; ரஞ்சன் விஜேரத்ன, இலங்கை அரசியல்வாதி  (பி. 1931)
*2006 &ndash; குஞ்சுண்ணி, மலையாளக் கவிஞர் (பி. 1927)
*2009 &ndash; ஜொவாவோ பேர்னார்டோ வியெய்ரா, கினி-பிசாவு அரசுத்தலைவர் (பி. 1939)
*2016 &ndash; இரா. செல்வக்கணபதி, தமிழறிஞர், பேச்சாளர், எழுத்தாளர் (பி. 1940)

## சிறப்பு நாள்
*வான்படை நாள் (இலங்கை)

## மேற்கோள்கள்

## வெளி இணைப்புகள்

* பிபிசி: இன்றைய நாளில்
* நியூயார்க் டைம்சு: இன்றைய நாளில்
* மார்ச் 2 வரலாற்று நிகழ்வுகள், OnThisDay.com

பகுப்பு:மார்ச்
பகுப்பு:ஆண்டின் நாட்கள்